તેમની પહેલી ફિલ્મ સાત હિન્દુસ્તાનીમાં તેમને ખ્વાજા અહમદ અબ્બાસે લીધા, કારણકે તેમને કોઈક અલગ દેખાવવાળા માણસની જરૂર હતી. અબ્બાસ સાહેબને મળવા ગયા ત્યારે ફક્ત અમિતાભ જ નામ તેમને કહેલું, પણ કોન્ટ્રાક્ટમાં બચ્ચન વાંચીને પૃચ્છા થઈ તેના જવાબમાં પોતે મવિ હરિવંશરાય બચ્ચનના પુત્ર છે એમ તેમણે કહેલું. તેમણે પોતાની પહેલી ફિલ્મ ‘સાત હિન્દુસ્તાની’ દિલ્હીના શીલા સિનેમામાં માતા પિતા સાથે જોઈ હતી. એ પછી સુનિલ દત્તની રેશમા ઔર શેરામાં તેમને કામ મળ્યું. અમિતાભના પ્રિય અભિનેતા છે દિલિપકુમાર, અને અભિનેત્રીઓમાં તેમા પ્રિય છે વહીદા રહેમાન. તેમાં તેમની હિરોઈન હતી રાખીજી અને તેમના પહેલા ફિલ્મી લગ્ન પણ રાખી સાથે જ થયા. તેમાં પહેલા અમિતાભના ભાગે ખૂબ લાંબા સંવાદો હતા, પણ પછી તેમના પાત્રને મુંગુ કરી દેવાયેલું, એ વિશે રાખીએ કહેલું, “પોતાના મોટામાં મોટા શત્રુ વિશે પણ એ કદી કાંઇ નહીં બોલે, એ જ એની ખાસીયત છે. દુશ્મનો સાથે તે ક્યારેય ઉલઝતો નથી, એ પોતાના કામથી જ દરેક ટિકાનો જવાબ આપે છે, અને ત્યારે તેનો કોઈ કાટ હોતો નથી.”